text: Togaftalen giver jobfest
  15 januar 2014 kl. 14.22
  Entreprenører vurderer, at togaftalen vil medføre 32.000 arbejdspladser.
  Togaftalen udløser et omfattende anlægsarbejde, bl.a. med elektrificering af hovedstrækningerne.
  Danske Anlægsentreprenører vurderer, at den samlede beskæftigelse fordelt over hele anlægsperioden bliver på 32.000 arbejdspladser.
  Det vækker glæde:
  - Det er vigtigt for branchen, at man kan se frem til en aktivitet af et omfang, der giver virksomhederne mulighed for at fastholde og udvikle kompetencerne, siger branchedirektør Niels Nielsen fra Danske Anlægsentreprenører under Dansk Byggeri.
  